**Učebné osnovy**

**Predmet: Nemecký jazyk (2. CJ)**

**Ročník a trieda: 7. A,B,C**

**Počet vyuč. hod. ročne: 33**

**Počet vyuč. hod. týždenne: 1**

1. **Charakteristika predmetu:**

Úloha a postavenie cudzích jazykov sa v Európe mení, jazyk sa stáva prostriedkom komunikácie. Jednou z možností ako dosiahnuť tento cieľ je začať s vyučovaním cudzieho jazyka už na základnej škole. Na základe toho vyučovanie cudzích jazykov, interkulturálne učenie sa je neodmysliteľnou súčasťou vyučovacieho procesu. Cieľom vyučovania je naučiť žiakov všetky formy dorozumievania sa v danom jazyku na primeranej úrovni. V súčasnosti majú žiaci viac možností uplatňovať svoje rečové zručnosti pri hovorení, počúvaní, priamo cez živú osobu alebo prostredníctvom multimediálnych zariadení. Preto úlohou škôl je, aby žiaci dostali dobré základy, na ktorých budú budovať svoje rečové zručnosti až do najvyššej možnej formy zvládnutia. Školy by sa mali sústrediť na to, aby sa žiaci naučili pracovať samostatne, a zároveň by mali poskytnúť dostatočný priestor pre intenzívnu a tvorivú prácu. Hlavným cieľom by malo byť dosiahnutie prechodu z reproduktívnej do produktívnej formy komunikácie za využitia rôznych materiálov. Všetky tieto nadobudnuté schopnosti a vedomosti by mali vedieť využiť pri dorozumievaní sa v rôznych komunikačných situáciách v rovnováhe so štruktúrou jazyka. Tieto komunikačné situácie vychádzajú z reálneho života a majú pozitívny vplyv na celkový rozvoj osobnosti dieťaťa, a ovtvárajú nový horizont pre rozmanitosť kultúr, pomáhajú vytvárať tolerantnosť voči iných kultúr a uľahčujú chápanie a reflektovanie vlastného jazyka a vlastnej kultúry.

1. **Ciele:**

Cieľom vyučovania nemeckého jazyka je rozvoj všeobecných a jazykových kompetencií. Ústny prejav je najdôležitejšou zložkou (jednoduché dorozumievanie sa). Dôležitú úlohu majú ešte stratégie čítania s porozumením (krátke texty) ako aj produktívne písomné aktivity (projekty, krátke dialógy, jednoduchý opis).

1. **Požiadavky na výstup:**

Požiadavky na výstup zahŕňajú spôsobilosti, ktoré je potrebné uvládnuť v procese vyučovania cudzieho jazyka. Cieľom výučby nemeckého jazyka je rozvoj nielen jazykových kompetencií, ale aj všeobecných. Komunikačné jazykové kompetencie umožňujú žiakovi konať s použitím konkrétnych jazykových prostriedkov.

Rozvoj všeobecných kompetencií vytvára vhodné podmienky pre nadpredmetové a medzipredmetové vzťahy umožňujúce žiakovi chápať vzťahy medzi jednotlivými zložkami okolia v ktorom existujú. Najdôležitejšie zložky v oblasti jazykovej prípravy sú: porozumieť (počúvať, čítať), hovoriť (ústna interakcia, samostatný ústny prejav), písať (písomná korešpondencia, samostatný písomný prejav).

Tieto kompetencie sú priamo ovplyvňované kvalitatívnymi aspektmi ako rozsah, presnosť, plynulosť a interakcia. Žiak na úrovni A1 rozvíja všeobecné kompetencie tak aby dokázal pochopiť potrebu vzdelávania sa v cudzom jazyku, rozvíjať a prepájať rečové zručnosti s poznaním a využívať ich pre svoj rozvoj a reálny život. Z jazykových kompetencií na danej úrovni žiak ovláda základnú slovnú zásobu izolovaných slov a slovných spojení vzťahujúcich na konkrétne situácie a tematické okruhy. Pozná základné gramatické štruktúry a typy viet. Ovláda časovanie pravidelných a vybraných nepravidelných slovies ako aj tvorbu viet v minulom čase. Správne používa určitý, neurčitý člen pred podstatnými menami. Pozná základné predložky a stupňovanie prídavných mien. Základné komunikačné zručnosti sa prejavujú u žiaka rozoznaním známych slov a slovných spojení, porozumeniu jednoduchým pokynom, ktoré sú podané zreteľne a pomaly (počúvanie s porozumením). Rozumie krátkym oznamom na plagátoch alebo pohľadniciach, jednoduchým vetám a krátkym opisom kde si dokáže urobiť predstavu o obsahu (čítanie s porozumením). Dokáže napísať jednoduché vety o sebe a iných ľudí (písomný prejav). Kladie a odpovedá na jednoduché otázky ako aj používa základné zdvorilostné formulácie (ústny prejav).

1. **Metódy a formy práce:**

Kvalita vyučovacieho procesu si vyžaduje používanie viacerých metód a technológií, prepojenie vyučovania cudzieho jazyka s vyučovaním ostatných predmetov ako aj podporovanie žiakov v tvorbe projektov. Výučba má žiakov aktivizovať, vzbudiť záujem a pripraviť žiakov na život v spoločnosti. K dosiahnutiu kvalitného vyučovania nám pomáhajú motivačné metódy (motivačné rozprávanie, motivačný rozhovor, hádanky), expozičné metódy (opis obrázkov, práca so slovníkmi, dramatizácia, samostatná práca a práca v skupinách), fixačné metódy (jazykové hry, kvízy, tajničky), diagnostické metódy (metódy opakovania, upevňovania a precvičovanie učiva).

Základným predpokladom pre úspešné dosiahnutie stanovených cieľov je používanie a obmena rôznych vyučovacích metód. Veľmi dôležitá je uvoľnená a priateľská atmosféra. Vo vyučovacom procese vystupuje učiteľ ako koordinátor činností, kde hlavnými aktérmi sú žiaci. Učiteľ má podporovať chuť žiaka do učenia, pričom využíva jeho prirodzenú zvedavosť. K udržaniu zanietenosti žiakov je dôležité využitie vhodných didaktických prostriedkov. Okrem zvyčajných didaktických prostriedkov sa na hodinách využíva aj hra, podporuje sa tvorivé myslenie žiakov, samostatnosť, aktivita (tvorba pozdravov, krátkych projektov dialógov atď.), ale aj sebahodnotenie. Je potrebné umožniť žiakovi vnímať vyučovací proces všetkými zmyslami. Individuálny prístup so strany učiteľa aktivizuje u jednotlivých žiakov záujem o jazyk, čo sa prejavuje v jeho tvorivej práci a samostatnom myslení. Nemenej dôležitá je vnútorná motivácia žiaka, ktorý zvyšuje pozitívne hodnotenie a zážitok z úspechu. Nevyhnutným faktorom pri výučbe je systematické opakovanie, primeraná náročnosť, precvičovanie učiva.

1. **Metódy a prostriedky hodnotenia**

* Hodnotenie výkonov žiakov sa uskutočňuje podľa všeobecných metodických pokynov formou primeranou veku. Žiaci sú hodnotení podľa – *Metodický pokyn* č. 22/*2011* na *hodnotenie žiakov základnej* školy zo dňa 1.mája 2011
* Predmet sa hodnotí známkou. Cieľom slovného hodnotenia je zohľadňovať vyjadrovacie schopnosti žiaka, kreativitu, rečové zručnosti a viesť žiakov k správnemu sebahodnoteniu. V priebehu školského roka sa uskutočňujú testy po každej lekcií, v ktorých učiteľ preveruje jazykové zručnnosti žiaka
* V popredí pritom stojí stupeň ovládania jazyka, len na okraji poznatky a vedomosti. Vecné poznatky majú slúžiť ako podklad pre hodnotenie len v nevyhnutnom rozsahu. Platia pokyny pre hodnotenie a známkovanie používané v školách v Slovenskej republike.
* Okrem formálnej známky musí byť pevnou súčasťou neformálneho zisťovania výkonov aj slovné hodnotenie ako informácia pre žiakov a rodičov.
* Celkové hodnotenie výkonu žiaka na konci školského roka sa má uskutočňovať každopádne kvalitatívne/holisticky. Pritom treba brať ohľad na nasledujúce komponenty:

1. stále výkony počas celého školského roka
2. pokrok v učení (sa)

**Previerky vedomostí podľa tematických okruhov učiva.**

Počet previerok určuje vyučujúci predmetu podľa možností a podmienok vyučovania. Vždy dbá na dodržanie psychohygienických predpisov.

**Hodnotenie previerok:**

|  |  |
| --- | --- |
| **Známka** | **Percentá** |
| **1** | **100 – 88** |
| **2** | **87 – 75** |
| **3** | **74 – 50** |
| **4** | **49 – 25** |
| **5** | **24 - 0** |

|  |  |  |  |  |
| --- | --- | --- | --- | --- |
| **Mesiac** | **Týždeň** | **Názov tematického celku a tém** | **Výkonový štandard**  **Vzdelávacie ciele** | **Poznámka** |
| IX. | 1 | Úvod, čo je v mojej taške | Vedieť názvy jednotlivých školských potrieb, vymenovať učebné predmety | Rozvrh hodín |
|  | 2 | Aký som? | Rozšíriť slovnú zásobu s prídavnými menami, naučiť sa privlastňovacie zámená, počúvanie |  |
|  | 3 | Akí sú moji priatelia? | Používať privlastňovacie zámená a prídavné mená, opísať osobu |  |
|  | 4 | Miniprojekt | Práca vo dvojiciach, dialógy, skloňovať v akuzatíve |  |
| X. | 5 | Rakúsko | Poznať susedné krajiny Slovenskej Republiky, vymenovať cudzie jazyky, rozoznávať rozdiely medzi nemčinou v Rakúsku a v Nemecku | Mapa Európy |
|  | 6 | Jazyky vo svete | Rozdiel medzi rakúskou, švajčiarskou a nemeckou nemčinou, počúvanie |  |
|  | 7 | Na hostine | Dialógy, práca vo dvojiciach |  |
|  | 8 | Ideme do cukrárne | Dialógy |  |
| XI. | 9 | Zvieratá | Rozvíjanie slovnej zásoby | Obrázky |
|  | 10 | V zoologickej záhrade | Používať slovnú zásobu a predložky |  |
|  | 11 | Moje obľúbené zvieratá | Diskusia, dialógy |  |
|  | 12 | Spoločenská hra | Opakovanie učiva |  |
| XII. | 13 | Sviatky v Nemecku: Mikuláš | Zoznámiť sa s tradíciou inej krajiny | Obrázky |
|  | 14 | Vianoce | Poznať vianočné tradície v nemecky hovoriacich krajinách – vianočné koledy |  |
|  | 15 | Tradície | Zoznámiť sa so zvykmi inej krajiny |  |
| I. | 16 | V nemocnici | Slovná zásoba, poznať časti tela | Obrázky |
|  | 17 | Som chorý, u lekára | Dialógy, počúvanie textov |  |
|  | 18 | Fotoromán: dopravná nehoda | Rozumieť čítaného textu |  |
| II. | 19 | Projekt | Zostavenie projektu |  |
|  | 20 | Prezentácia projektu | Vyhodnotenie |  |
|  | 21 | Problémy v škole | Rozumieť čítaného textu, diskusia o téme |  |
| III. | 22 | Povolania | Rozšíriť slovnú zásobu |  |
|  | 23 | Moja budúcnosť | Diskusia, práca v skupine, pro a kontra |  |
|  | 24 | Čím chceš byť? | Popis povolania |  |
| IV. | 25 | Naše mesto | Rozprávať o rodnom meste |  |
|  | 26 | Mestá Köln a Düsseldorf | Informácie o známych nemeckých mestách, vedieť jednoduchými vetami povedať informácie |  |
|  | 27 | Mestá Praha, Bratislava | Urobiť pohľadnicu a napísať blahoželanie |  |
| V. | 28 | Projekt | Zostavenie projektu |  |
|  | 29 | Prezentácia projektu | Vyhodnotenie |  |
|  | 30 | Opakovanie tém: škola, vlastnosti | Dialógy, práca v skupine |  |
| VI. | 31 | Opakovanie tém: u lekára, mestá | Dialógy |  |
|  | 32 | Opakovanie, prázdniny | Práca vo dvojiciach, rozprávať o plánoch na prázdniny |  |
|  | 33 | Hodnotenie |  |  |